stanford-oval/wikipedia huggingface dataset:
ทรูสปอร์ต
ช่องรายการ > ช่องรายการที่ได้ยุติออกอากาศแล้ว > True Sport 1 (SuperSport)

เริ่มออกอากาศในเดือนสิงหาคม พ.ศ. 2540 ในชื่อ SuperSport เป็นช่องถ่ายทอดสดกีฬาต่างๆ จากทุกรายการชั้นนำทั่วโลก ทั้งฟุตบอล, เทนนิส, กอล์ฟ, บาสเกตบอล และอื่นๆ (ปี พ.ศ. 2542 เปลี่ยนชื่อเป็น SuperSport Gold ภายหลังเปลี่ยนกลับไปใช้ชื่อ SuperSport อีกครั้งราวๆ เดือนพฤศจิกายน พ.ศ. 2547)
1 สิงหาคม พ.ศ. 2550 ได้เปลี่ยนชื่อช่องเป็น True Sport 1 และหันมานำเสนอรายการถ่ายทอดสดพรีเมียร์ลีก อังกฤษคู่ใหญ่ และรายการที่เกี่ยวกับฟุตบอลทั้งของพรีเมียร์ลีกอังกฤษ และรายการที่ทรูวิชั่นส์ผลิตเอง รวมทั้งแมตช์การแข่งขันฟุตบอลลีกยอดนิยมทั่วโลก และแมกกาซีนฟุตบอล (นำเสนอจนถึงเดือนสิงหาคม พ.ศ. 2559 และหันมานำเสนอรายการกีฬา Rewind และถ่ายทอดสดรายการกีฬาประจำช่อง เช่น ฟุตบอลไทยลีก 2)
1 มกราคม พ.ศ. 2560 ได้หันมาออกอากาศรายการกีฬาคู่ขนานกับช่อง True Sport HD สลับกับการถ่ายทอดสดกีฬาประจำช่อง จนกระทั่งยุติออกอากาศในวันที่ 8 มิถุนายน พ.ศ. 2561 แล้วยุบรวมกับช่อง True Sport HD (True Sports 1 ในปัจจุบัน)
ช่องรายการ > ช่องรายการที่ได้ยุติออกอากาศแล้ว > True Sports 2 (SuperSport Action)

เริ่มออกอากาศในชื่อ SuperSport 2 พร้อมกับช่องหลัก SuperSport (ภายหลังปี พ.ศ. 2542 ได้เปลี่ยนชื่อช่องเป็น SuperSport) โดยเป็นช่องถ่ายทอดสดกีฬาเสริม เมื่อมีการแข่งขันสำคัญๆ ในเวลาชนกัน, รายการกีฬาประเภทต่อสู้-แอ็คชั่น และนำเสนอรายการวาไรตี้-แมกกาซีนกีฬา และข่าวกีฬาประจำวัน จนกระทั่งราวๆ เดือนพฤศจิกายน พ.ศ. 2547 เปลี่ยนชื่อเป็น SuperSport Action โดยเน้นนำเสนอกีฬาแอ็คชั่น-ต่อสู้, รายการถ่ายทอดสดกีฬาที่จัดขึ้นในประเทศไทย, วาไรตี้-แมกกาซีนกีฬา และรายการข่าวกีฬาประจำวัน
1 สิงหาคม พ.ศ. 2550 ได้เปลี่ยนชื่อช่องเป็น True Sport 2 โดยยังคงนำเสนอรายการดังกล่าวเหมือนเดิม (จนถึงปลายปี พ.ศ. 2556 ยกเว้นรายการที่จัดขึ้นในประเทศไทย (โดยเฉพาะฟุตบอลไทย) ข่าวกีฬาประจำวัน และวาไรตี้-แมกกาซีนกีฬาที่ยังคงออกอากาศอยู่) ภายหลังช่วงปลายปี 2563 ได้หันมาเสนอเทปการแข่งขันกีฬาต่างประเทศ เช่น NFL, NBA, WTA ฯลฯ จนกระทั่งยุติออกอากาศในวันที่ 1 มิถุนายน พ.ศ. 2564 พร้อมกับโยกย้ายรายการบางส่วน (ข่าวกีฬาประจำวัน, วาไรตี้-แมกกาซีนกีฬา) ไปนำเสนอทางช่อง True Sports HD2 (True Sports 2 ในปัจจุบัน) แทน
ช่องรายการ > ช่องรายการที่ได้ยุติออกอากาศแล้ว > SuperSport Asian Games

เป็นช่องรายการกีฬาเฉพาะกิจสำหรับมหกรรมกีฬาเอเชียนเกมส์ ครั้งที่ 13 โดยเฉพาะ ซึ่งในการถ่ายทอดสดกีฬานั้น ยูบีซี (ปัจจุบันเป็นทรูวิชั่นส์) ได้รับสัญญาณการถ่ายทอดสดมาจากโทรทัศน์รวมการเฉพาะกิจแห่งประเทศไทย โดยเน้นเลือกถ่ายทอดสดทั้งรายการแข่งขันกีฬาที่นำเสนอแตกต่างไปจากช่องรายการฟรีทีวี (กล่าวคือ ในช่องฟรีทีวีมีการนำเสนอรายการกีฬาชนิดนั้นๆ อยู่แล้ว แต่ช่อง SuperSport Asian Games ต้องการที่จะถ่ายทอดสดการแข่งขันกีฬาชนิดอื่นที่ช่องฟรีทีวีไม่ได้ถ่ายทอดสดไว้ เพื่อเป็นอีกหนึ่งทางเลือกในการรับชม) และการแข่งขันกีฬานัดสำคัญๆ ที่คนไทยให้ความสนใจเป็นอย่างมาก แบบไม่มีโฆษณาคั่น พร้อมรายการแมกกาซีนต่างๆ ที่เกี่ยวข้องกับงานมหกรรมกีฬาเอเชียนเกมส์
ช่องรายการนี้ออกอากาศตั้งแต่วันที่ 28 พฤศจิกายน - 21 ธันวาคม พ.ศ. 2541 ทางช่องหมายเลข 29 และมีการถ่ายทอดสดเพิ่มเติมไปยังช่อง SuperSport 2 (ช่องหมายเลข 31) อีกด้วย ในกรณีที่มีการแข่งขันนัดสำคัญพร้อมกัน และช่องฯ ไม่มีรายการกีฬาที่ต้องถ่ายทอดสดตามผังรายการปกติ
ช่องรายการ > ช่องรายการที่ได้ยุติออกอากาศแล้ว > True Sport 3 (Sport Plus)

เริ่มออกอากาศในราวๆ เดือนพฤศจิกายน พ.ศ. 2547 ในชื่อ UBC Sport Plus (23 มกราคม พ.ศ. 2550 (เมื่อเปลี่ยนชื่อเป็นทรูวิชั่นส์) ได้เปลี่ยนชื่อช่องใหม่เป็น True Sport Plus) โดยเป็นช่องรองรับการถ่ายทอดสดฟุตบอลยุโรปที่มีเวลาชนกัน และรายการกีฬาอื่นๆ โดยออกอากาศแบบมีเวลาเปิด-ปิดสถานี (ไม่ได้ออกอากาศตลอด 24 ชั่วโมง)
1 สิงหาคม พ.ศ. 2550 ได้เปลี่ยนชื่อช่องเป็น True Sport 3 และปรับให้เป็นช่องรายการตลอด 24 ชั่วโมง นำเสนอรายการถ่ายทอดสด, เทปฟุตบอลลีกยุโรป และกีฬาอื่นๆ เช่น กรีฑา, กีฬาทางน้ำ, มอเตอร์สปอร์ต, วอลเลย์บอล และสนุ๊กเกอร์ (ภายหลังได้เพิ่มรายการอเมริกันเกมส์เข้าไปด้วย)
1 มกราคม พ.ศ. 2560 หันมานำเสนอรายการคู่ขนานกับช่อง True Sport HD3 สลับกับรายการถ่ายทอดสดกีฬาประจำช่อง จนกระทั่งยุติออกอากาศในวันที่ 8 มิถุนายน พ.ศ. 2561 พร้อมกับ True Sport 1 (SuperSport) แล้วยุบรวมกับช่อง True Sport HD3 (True Sports 3 ในปัจจุบัน)
ช่องรายการ > ช่องรายการที่ได้ยุติออกอากาศแล้ว > True Sports 6

เริ่มออกอากาศ 1 สิงหาคม พ.ศ. 2550 ในชื่อ True Sport Extra 2 เป็นช่องสำรองเพิ่มเติมสำหรับการถ่ายทอดสดพรีเมียร์ลีกอังกฤษ ภายหลังในเดือนเมษายน พ.ศ. 2553 ได้เปลี่ยนชื่อช่องเป็น True Sport 6 โดยระยะแรกนำเสนอเทปฟุตบอลยุโรปและรายการฟุตบอลไทย (ปี 2556 หันมานำเสนอรายการกีฬาต่อสู้-แอ็คชั่น และถ่ายทอดสดมวยชิงแชมป์โลก จนภายหลังหันมานำเสนอเทปฟุตบอลไทยลีก 2 และถ่ายทอดสดไทยลีกคู่รอง, รายการกีฬาที่จัดขึ้นในประเทศไทย) จนกระทั่งยุติออกอากาศเมื่อวันที่ 1 มิถุนายน พ.ศ. 2564 พร้อมกับ True Sports 2 (SuperSport Action)
ช่องรายการ > ช่องรายการที่ได้ยุติออกอากาศแล้ว > True Sport Club Channel

เริ่มออกอากาศ 10 มกราคม พ.ศ. 2552 เป็นช่องรายการตามสั่งสำหรับแพ็กเกจทรูวิชั่นส์ที่ไม่สามารถรับชมพรีเมียร์ลีกอังกฤษตามช่องรายการปกติได้ โดยเน้นนำเสนอการถ่ายทอดสดฟุตบอลพรีเมียร์ลีกอังกฤษ 1-4 แมตช์/สัปดาห์ พร้อมรายการวิเคราะห์, ไฮไลท์ฟุตบอล และอื่นๆ รวม 13 รายการ โดยแบ่งออกเป็น 4 ช่องย่อย รองรับได้ช่องละ 5 สโมสร (ข้อมูลข้างล่างนี้อิงจากทีมสโมสรฟุตบอลในพรีเมียร์ลีกในฤดูกาล 2008/09) ดังนี้
True Sport Club Channel M สำหรับสโมสรฟุตบอลแมนเชสเตอร์ยูไนเต็ด, บอร์นมัธ, นิวคาสเซิ่ลยูไนเต็ด, โบลตันวันเดอเรอส์ และฮัลล์ ซิตี้
True Sport Club Channel L สำหรับสโมสรฟุตบอลลิเวอร์พูล, แบล็คเบิร์น, ท็อตแน่มฮอตสเปอร์ส, ซันเดอร์แลนด์ และสโต๊ค ซิตี้
True Sport Club Channel C สำหรับสโมสรฟุตบอลเชลซี, แอสตันวิลล่า, เวสต์แฮม, วีแกน และเวสต์บรอมวิชอัลเบียน
True Sports Club Channel A สำหรับสโมสรฟุตบอลอาร์เซนอล, แมนเชสเตอร์ซิตี้, เอฟเวอร์ตัน, โบโร่ และฟูแล่ม
ปัจจุบันยุติออกอากาศแล้วเมื่อราวๆ ปี พ.ศ. 2553
ช่องรายการ > ช่องรายการที่ได้ยุติออกอากาศแล้ว > True Gaming UP

เริ่มออกอากาศ 1 ตุลาคม พ.ศ. 2564 เป็นช่องที่เน้นรายการการแข่งขันอีสปอร์ตจากวิดีโอเกมส์ต่างๆ, รายการอัพเดทข่าวสารที่เกี่ยวกับวงการเกมจากทั่วโลก และรายการจากทีมงาน Online Station ปัจจุบันยุติออกอากาศแล้วนับตั้งแต่วันที่ 1 ตุลาคม 2565 เป็นต้นมา
ช่องรายการ > ช่องรายการที่ได้ยุติออกอากาศแล้ว > True Sports Online 1-4

เริ่มออกอากาศในเดือนธันวาคม พ.ศ. 2564 เป็นช่องเฉพาะกิจในระบบออนไลน์ เพื่อรองรับผู้ที่ซื้อแพ็กเกจ TrueVisions NOW Event Pass กับรายการกีฬาที่เลือกไว้ในแพลทฟอร์มออนไลน์ทรูไอดี ปัจจุบันยุติการออกอากาศและการวางจำหน่ายแล้ว
ช่องรายการ > ช่องรายการที่ได้ยุติออกอากาศแล้ว > F1, Vitrual F1

เป็นช่องสำหรับการแข่งขันรถแข่งสูตรหนึ่ง F1 โดยเชื่อมสัญญาณออกอากาศสดจาก True Sports 1 เมื่อมีรายการ F1 ส่วน Vitrual F1 เป็นช่องเฉพาะกิจสำหรับถ่ายทอดสด F1 (เฉพาะรอบแรกของแต่ละรายการ) โดยเปิดให้รับชมฟรี ปัจจุบันทั้ง 2 ช่องได้ยุติออกอากาศแล้วหลังจากจบฤดูกาล F1 2022
ช่องรายการ > ช่องรายการที่ได้ยุติออกอากาศแล้ว > True Premier Football HD Lite 1-2

เป็นช่องเฉพาะกิจ สำหรับถ่ายทอดสดพรีเมียร์ลีกอังกฤษคู่ที่เลือกไว้ 4 คู่/สัปดาห์ โดยที่ผู้ชมไม่สามารถเลือกคู่เองได้ ทั้ง 2 ช่องรายการนี้ยุติออกอากาศแล้วหลังจากสิ้นสุดฤดูกาลพรีเมียร์ลีกราวๆ 2021/22
ลิขสิทธิ์รายการของทรูสปอร์ตส์

รายการกีฬาที่สามารถรับชมย้อนหลังได้ในรูปแบบของ Video On Demand ผ่านทางแพลทฟอร์มทรูไอดี แสดงเป็นตัวเอน (ทั้งนี้ยังไม่รวมถึงรายการกีฬาที่ทรูไอดีได้รับลิขสิทธิ์ในการเผยแพร่)
ลิขสิทธิ์รายการของทรูสปอร์ตส์ > ฟุตบอล

English Premier League
Coppa Italia
Roshn Saudi League
Saudi King's Cup
FIFA World Cup 2022
ลิขสิทธิ์รายการของทรูสปอร์ตส์ > อเมริกันเกมส์

NBA
NFL
ลิขสิทธิ์รายการของทรูสปอร์ตส์ > เทนนิส

WTA Tour
ลิขสิทธิ์รายการของทรูสปอร์ตส์ > กอล์ฟ

Asian Tour
Ladies European Tour
PGA Championship (ร่วมกับ SPOTV)
USGA US Open Championship (ร่วมกับ SPOTV)
SIGNHA All Thailand
LIV Golf Tournament (ร่วมกับ SPOTV)
ลิขสิทธิ์รายการของทรูสปอร์ตส์ > สนุ๊กเกอร์

World Snooker Tournament (WST)
Snooker: Asia-Oceania Q School
สนุ๊กเกอร์อาชีพเก็บสะสมคะแนนดิวิชั่น 1 (ไทย)
ลิขสิทธิ์รายการของทรูสปอร์ตส์ > มวย

Ultimate Fighting Championship (UFC)
World Boxing
Evolution MPro Fight Series
Cage Warriors
ลิขสิทธิ์รายการของทรูสปอร์ตส์ > มอเตอร์สปอร์ต

NASCAR
B-Quik Thailand Super Series
OR Bric Superbike Championship
Fanatec GT World Challenge Asia
ลิขสิทธิ์รายการของทรูสปอร์ตส์ > กีฬาทางน้ำ

Jet Ski Pro Tour
World Sulf League
ลิขสิทธิ์รายการของทรูสปอร์ตส์ > อีสปอร์ตส์ (การแข่งขันเล่นวิดีโอเกมระดับอาชีพ) (เฉพาะ True Gaming UP)

EA Champions Cup
Wild Rift Sea Championship
GLL PUBG Masters
LOL Summer Series
EVO Championship Series
Supercars Eseries
Blast Premier
AP Brawl Stars Challenge Falls
Valorant Challenger
ลิขสิทธิ์รายการของทรูสปอร์ตส์ > รักบี้ฟุตบอล (ได้จาก Premier Sports)

BETFRED Super League
Super Rugby
International Rugby League
National Rugby League (NRL)
United Rugby Championship (URC)
Premiership Rugby
5 & 6 Nations Cup
AFL
Challenge Cup
State of Origin
ลิขสิทธิ์รายการของทรูสปอร์ตส์ > อื่นๆ

BWF Badminton (ทรูวิชั่นส์ถือลิขสิทธิ์ตรงจาก BWF ตั้งแต่ฤดูกาล 2025 เป็นต้นไป)
การแข่งขันขี่วัวพยศ PRO Bull Riding
การแข่งขันกีฬาลีลาศนานาชาติ WDSF
กรีฑา Diamond League
กรีฑา Track & Field
Drone Championship League
รายการประจำช่อง

ในปัจจุบันมีรายการทั้งข่าว, วาไรตี้-แมกกาซีนกีฬาที่ออกอากาศตามช่องทรูสปอร์ต ทั้งที่มาจากต่างประเทศและที่ผลิตโดยผู้ผลิตในไทย ดังนี้ (รายการที่ยังคงออกอากาศอยู่ในผังรายการแสดงเป็นตัวเอนหนา และรายการที่สามารถรับชมย้อนหลังได้ผ่านทางแพลทฟอร์มทรูไอดี แสดงเป็นตัวขีดเส้นใต้)
รายการประจำช่อง > รายการที่มาจากต่างประเทศ > True Sports 1

TransWorld Sports
NBA Action
NFL Total Access
F1 Highlights
รายการประจำช่อง > รายการที่มาจากต่างประเทศ > True Sports 2

The Football Review
Coppa Italia Show
FIFA World Cup 2022 Magazine Show
รายการประจำช่อง > รายการที่มาจากต่างประเทศ > True Sports 3

UFC Connected
Diamond League Highlights
รายการประจำช่อง > รายการที่มาจากต่างประเทศ > True Sports 5

Asian Tour Highlights
Ladies European Tour Highlights
True Sports 7
Badminton Unlimited (เริ่มฤดูกาล 2025)
รายการประจำช่อง > รายการที่มาจากต่างประเทศ > True Tennis

WTA All Access
WTA Highlight
รายการประจำช่อง > รายการที่มาจากต่างประเทศ > True Gaming UP

Arena Esports
รายการประจำช่อง > รายการที่มาจากต่างประเทศ > True Premier Football 1-2

PL Football Today
PL Preview
PL Review
Premier League World
Match Highlights
PL Netbusters
PL Stories
PL Classic Match
PL Legends
Goals of the Season
Review of the Season
The Big Interview
1-To-11
PL The Art Of...
Generation xG
PL Behind the Game
PL Rewind
PL Goats
รายการประจำช่อง > รายการที่ผลิตโดยผู้ผลิตในไทย > รายการที่ผลิตโดยทรูวิชั่นส์

Before the Games (True Premier Football 1)
The Match Show Live เจาะลึก ศึกพรีเมียร์ (True Premier Football 1)
The Match Round Up (True Premier Football 1)
Grid Start (รายการพรีวิวการแข่งขัน F1) (True Sports 1)
PARC Ferme (สรุปการแข่งขัน F1) (True Sports 1)
Tee Off (True Sports 1 และ True Sports 5)
Sports Update (ข่าวกีฬาภาคกลางวันจันทร์-ศุกร์) (True Sports 2)
Sports Today (ข่าวกีฬาภาคค่ำ, ข่าวกีฬาสุดสัปดาห์) (True Sports 2)
This is ฟุตบอลไทย (True Sports 2)
Anime Planet (True Gaming UP, Online Station)
ซุยขิงๆ (True Gaming UP, Online Station)
เกาะเบาะปาร์ตี้ (True Gaming UP, Online Station)
รีวิวเหยียบล้าน (True Gaming UP, Online Station)
รายการประจำช่อง > รายการที่ผลิตโดยผู้ผลิตในไทย > รายการที่ผู้ผลิตภายนอกผลิต

Club 18 รายการนำเสนอข่าวสารวงการกอล์ฟ,รีวิวอุปกรณ์ และสนามกอล์ฟต่างๆ ทั่วไทย (True Sports 1 และ True Sports 5)
Bangkok United TV รายการอัพเดทข่าวคราวเกี่ยวกับสโมสรฟุตบอลทรู แบงค็อก ยูไนเต็ด (True Sports 2, สโมสรฟุตบอลทรูแบงค็อก ยูไนเต็ด และเนเวอร์เซย์เนเวอร์)
Sports Zabb Family รายการพูดคุยสัมภาษณ์เกี่ยวกับเรื่องของกีฬา และการออกกำลังกายของดารา-นักแสดง และนักกีฬาที่มีชื่อเสียง (True Sports 2, บริษัท สกาวใจ จำกัด)
Yoga Diary รายการสอนเล่นโยคะ (True Sports 3 และ True Sports 7, มายด์ไอเดียมีเดีย)
Cardio EZ รายการสอนออกกำลังกายแบบคาร์ดิโอ (True Sports 7, มายด์ไอเดียมีเดีย)
Fit Firm Journey รายการสอนออกกำลังกายและแนะนำการรับประทานอาหารที่มีประโยชน์ต่อสุขภาพทั้งรูปร่างและกล้ามเนื้อ (True Sports 1, 3 และ 7)
Real Life Warriors รายการสอนออกกำลังกายประเภทบริหารกล้ามเนื้อโดยเฉพาะ (True Sports 3)
แหล่งข้อมูลอื่น

เว็บไซต์
↑  https://positioningmag.com/author/admin (2004-11-04). "ยูบีซี ปรับทัพช่องกีฬา รับศึกใหญ่". Positioning Magazine (ภาษาอังกฤษแบบอเมริกัน). {{cite web}}: |last= มีชื่อเรียกทั่วไป (help); แหล่งข้อมูลอื่นใน |last= (help)
1 2  "TrueVisions UBC Introduces TrueSport — The Ultimate World Sports Center —". ryt9.com.
↑  "บมจ.ทรู วิชั่นส์ จัดงานแถลงข่าวเปิดตัว “TrueVisions HD 11". ryt9.com.
↑  "TrueVisions to launch tennis HD channels". nationthailand (ภาษาอังกฤษ). 2013-08-10.
↑  "สภาโอลิมปิคแห่งเอเชีย—คณะกก.เอเชี่ยนเกมส์กรุงเทพ แต่งตั้งยูบีซี". ryt9.com.
↑  "ทรูวิชั่นส์ เปิดตัว 4 ช่องรายการใหม่ TrueSport Club Channels". ryt9.com.
วัดหมื่นพุทธเมตตาคุณาราม

| วัดหมื่นพุทธเมตตาคุณาราม |
| --- | --- |


ที่ตั้ง: ตำบลท่าข้าวเปลือก อำเภอแม่จัน จังหวัดเชียงราย 57110
นิกาย: มหายาน
เจ้าอาวาส: พระอาจารย์จีนวัชรจริยาจารย์ (เย็นจี่)
เว็บไซต์: https://www.wmw.ac.th/
 สถานีย่อยพระพุทธศาสนา
วัดหมื่นพุทธเมตตาคุณาราม (敕赐万佛慈恩寺-敕賜萬佛慈恩寺) เป็นวัดมหายาน สังกัดคณะสงฆ์จีนนิกายแห่งประเทศไทย ตั้งอยู่ที่ บ้านป่าไร่ ตำบลท่าข้าวเปลือก (ถนนสายกิ่วพร้าว-บ้านปงน้อย) อำเภอแม่จัน จังหวัดเชียงราย
ประวัติ

เมื่อปี พ.ศ. 2532 ทางวัดนำโดยพระมหาคณาจารย์จีนธรรมสมาธิวัตร (เย็นเต็ก) ได้จัดซื้อที่ดินบริเวณบ้านป่าไร่ ตำบลท่าข้าวเปลือก อำเภอแม่จัน จังหวัดเชียงราย เพื่อก่อสร้างวัดจีนนิกายแห่งใหม่ขึ้นโดยตั้งชื่อว่า "วัดหมื่นพุทธเมตตาคุณาราม" โดยมีการวางศิลาฤกษ์ธรรมศาลาเฉลิมพระเกียรติสมเด็จย่าในปี พ.ศ. 2536 และก่อสร้างศาลากตัญญูอนุสรณ์พระมหาคณาจารย์จีนธรรมสมาธิวัตร (โพธิ์แจ้ง) เมื่อปี พ.ศ. 2537 และได้น้อมศรัทธาสร้างวัดเพื่อถวายเป็นพระราชกุศลเมื่อครั้งพระบาทสมเด็จพระเจ้าอยู่หัวทรงครองสิริราชสมบัติครบ 50 ปี โดยมุ่งการเผยแผ่พุทธศาสนาฝ่ายมหายานและส่งเสริมการศึกษาให้แก่ชาวไทยภูเขาในพื้นที่ภาคเหนือ
สิ่งก่อสร้างภายในวัด

พระอวโลกิเตศวรโพธิสัตว์ หรือ พระสหัสสหัตถสหัสสเนตร (พันมือพันตา) ซึ่งใช้ไม้แดงแกะสลักจากประเทศจีน มีความสูง 6.50 เมตร กว้าง 3.19 เมตร สี่หน้ารวมพันมือพันตา
พระศรีอริยเมตไตรย องค์ใหญ่ที่สุดในโลก เมื่อลงจากสนามบินเชียงราย ขับรถมาทางแม่จันจะเห็นเด่นชัดตั้งตระหง่านอยู่
การเดินทาง

ไปตามถนนเชียงราย-แม่สาย จนถึงทางแยกเข้าเชียงแสน เลี้ยวขวา ไปตามถนนเชียงแสนประมาณ 20 กิโลเมตร (เลยพิพิธภัณฑ์พระไปประมาณ 4 กิโลเมตร) เลี้ยวขวาอีกครั้งตรงสะพานท่าข้าวเปลือก ขับเข้าไปตามถนนสายกิ่วพร้าว-บ้านปงน้อย อีกประมาณ 11 กิโลเมตร จะเห็นวัดอยู่ด้านขวามือ
ฟุตซอลทีมชาติเวียดนาม

ฟุตซอลทีมชาติเวียดนาม (เวียดนาม: Đội tuyển bóng đá trong nhà quốc gia Việt Nam) เป็นตัวแทนของประเทศเวียดนามในการ แข่งขันฟุตซอล ระดับนานาชาติ และอยู่ภายใต้การควบคุมดูแลของ สหพันธ์ฟุตบอลเวียดนาม พวกเขาลงเล่น ฟุตบอลโลก สองครั้งใน ปี 2016 และ 2021 และเข้าถึงรอบน็อกเอาต์ทั้งสองครั้ง
ทีมงานฝึกสอน > คณะผู้ฝึกสอนปัจจุบัน

| ตำแหน่ง | ชื่อ |
| --- | --- |
ผู้จัดการ:  ดิเอโก้ จิอุสโตซซี่
ผู้ช่วยผู้จัดการ:  นิโคลัส กูลิเซีย
ผู้ช่วยผู้จัดการ:  เหงียน ตวน อันห์
ล่าม:  ฮวน ตัน ก๊วก
ผู้อำนวยการฝ่ายเทคนิค:  เหงียน ถัน เหงียน
โค้ชผู้รักษาประตู:  อันโตนิโอ ฮิเมเนซ
เทรนเนอร์ฟิตเนส:  มิเกล เลเดสมา
นักกายภาพบำบัด:  ฮาเวียร์ กอนซาเลซ
นักกายภาพบำบัด:  เหงียน วัน นู
หมอ:  หลวงกุ้ยกุ้ย
ทีมงานฝึกสอน > ประวัติผู้จัดการ

| สัญชาติ | โค้ช | ปี | อ้างอิง |
| --- | --- | --- | --- |
|  เวียดนาม | เหงียน ทันห์ วินห์ | 2540 – 2550 |  |
|  ไทย | พัทยาเปี่ยมคำ | พ.ศ. 2551 – 2553 |  |
|  อิตาลี | เซร์คิโอ การ์เจลลี | 2553 – 2556 |  |
|  สเปน | บรูโน่ การ์เซีย ฟอร์โมโซ | 2557 – กันยายน 2559 |  |
|  เวียดนาม | เหงียน บ่าว กวน | ตุลาคม 2559 – พฤษภาคม 2560 |  |
|  สเปน | มิเกล โรดริโก | มิถุนายน 2560 – พฤศจิกายน 2562 |  |
|  เวียดนาม | ฟัม มินห์ ซาง | ธันวาคม 2562 – กรกฎาคม 2565 |  |
|  อาร์เจนตินา | ดิเอโก้ จิอุสโตซซี่ | สิงหาคม 2565 – |  |
ทีม > ทีมปัจจุบัน

รายชื่อผู้เล่น 14 คนต่อไปนี้ได้รับการเรียกตัวให้เข้าร่วม การแข่งขันฟุตซอลชิงแชมป์อาเซียน 2024
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
|  | 1GK | Phạm Văn Tú |  (1997-04-07) 7 เมษายน ค.ศ. 1997 (27 ปี) |  |  |  Thái Sơn Bắc |
|  | 1GK | Hồ Văn Ý |  (1997-01-01) 1 มกราคม ค.ศ. 1997 (28 ปี) |  |  |  Thai Son Nam HCMC |

|  | 2DF | ดินห์ คอง เวียน |  (2002-01-07) 7 มกราคม ค.ศ. 2002 (23 ปี) |  |  |  Sahako |
|  | 2DF | Nguyễn Mạnh Dũng |  (1997-06-09) 9 มิถุนายน ค.ศ. 1997 (27 ปี) |  |  |  Thai Son Nam HCMC |
|  | 2DF | Nhan Gia Hưng |  (2002-07-13) 13 กรกฎาคม ค.ศ. 2002 (22 ปี) |  |  |  Thai Son Nam HCMC |
|  | 2DF | ฟาม ดุ๊ค ฮัว (กัปตัน) |  (1991-04-12) 12 เมษายน ค.ศ. 1991 (33 ปี) |  |  |  Thai Son Nam HCMC |

|  | 3MF | Huỳnh Mi Woen |  (2002-07-20) 20 กรกฎาคม ค.ศ. 2002 (22 ปี) |  |  |  Sahako |
|  | 3MF | Trần Nhật Trung |  (1997-03-21) 21 มีนาคม ค.ศ. 1997 (27 ปี) |  |  |  Sahako |
|  | 3MF | Từ Minh Quang |  (1998-11-01) 1 พฤศจิกายน ค.ศ. 1998 (26 ปี) |  |  |  Thái Sơn Bắc |
|  | 3MF | Vũ Ngọc Ánh | 2004 (age 20) |  |  |  Thái Sơn Bắc |
|  | 3MF | Châu Đoàn Phát |  (1999-03-14) 14 มีนาคม ค.ศ. 1999 (25 ปี) |  |  |  Thai Son Nam HCMC |
|  | 3MF | Trần Thái Huy |  (1995-10-12) 12 ตุลาคม ค.ศ. 1995 (29 ปี) |  |  |  Thai Son Nam HCMC |

|  | 4FW | Nguyễn Đa Hải | 2005 (19 ปี) |  |  |  Thái Sơn Bắc |
|  | 4FW | เหงียน ทินห์ ฟัต |  (1997-06-10) 10 มิถุนายน ค.ศ. 1997 (27 ปี) |  |  |  Thai Son Nam HCMC |
พิชญา เชาวลิต

| พิชญา เชาวลิต |
| --- | --- |
เกิด: 5 มีนาคม พ.ศ. 2531 (36 ปี) พิชญา ศรีเทพย์  นครศรีธรรมราช ประเทศไทย
อาชีพ: นักแสดง, นางแบบ, พิธีกร, ยูทูบเบอร์
ปีที่แสดง: พ.ศ. 2548 - ปัจจุบัน
ผลงานเด่น: บ่วงรัก (2548)   แสงสูรย์ (2550)   หัวใจศิลา (2550)   ค่าของคน (2554)   สุดสายป่าน (2556)   เล่ห์รตี (2558)   เสน่หาข้ามเส้น (2559)
สังกัด: เอ็กแซ็กท์ (2548 - ปัจจุบัน)
พิชญา เชาวลิต หรือ ฟาง  (สกุลเดิม : ศรีเทพย์)  เกิดวันที่ 5 มีนาคม พ.ศ. 2531 เป็นนักแสดงชาวไทย ฟางเริ่มเข้าสู่วงการบันเทิงโดยการเข้ามาสมัครการประกวดมิสทีนไทยแลนด์ปี 2003 แล้วเธอก็ได้รับตำแหน่งมา แต่ชื่อของฟางก็ยังไม่เป็นที่คุ้นหูของของมหาชนนัก เนื่องจากเธอมักจะได้รับบทเป็นนางรองเสมอ จนกระทั่งฟางได้มาเล่นละครเรื่อง "บ่วงรัก" ทางช่อง 5 ค่ายเอ็กแซ็กท์ คู่กับ เปปเปอร์-รัฐศาสตร์ กรสูต ซึ่งในเรื่องนี้ฟางได้รับบทเป็นนางเอกครั้งแรกด้วย ทำให้เธอมีชื่อเสียงโด่งดังมากขึ้น และมีผลงานละครออกมาให้เห็นอย่างต่อเนื่อง เช่น "ลิขิตรัก ลิขิตเลือด", "แสงสูรย์" คู่กับ ชาคริต แย้มนาม และ "หัวใจศิลา" คู่กับ บี้-สุกฤษฎิ์ วิเศษแก้ว
การศึกษา

อนุบาล-ประถม : โรงเรียนอนุบาลนครศรีธรรมราช "ณ นครอุทิศ"
มัธยมต้น : โรงเรียนเบญจมราชูทิศ นครศรีธรรมราช
มัธยมปลาย : โรงเรียนเตรียมอุดมศึกษา
ปริญญาตรี : คณะนิติศาสตร์ มหาวิทยาลัยธรรมศาสตร์
ผลงานการแสดง > ละครโทรทัศน์

| ปี | เรื่อง | รับบทเป็น | ออกอากาศ |
| --- | --- | --- | --- |
| 2547 | รักได้ไหมถ้าหัวใจไม่เพี้ยน | ธัญมล (สาม) | ช่อง 7 |
| 2548 | สิงห์มอเตอร์ไซค์กับยายตัวแสบ | โสภิตนภา (ไข่ห่อ) | ช่อง 7 |
| 2548 | บันทึกรักของบุญลือ | ฟาง | ช่อง 7 |
| 2548 | บ่วงรัก | พิณทอง | ช่อง5 |
| 2549 | ลิขิตรัก ลิขิตเลือด | ต่าย | ช่อง5 |
| 2550 | แสงสูรย์ | โชติรส สุทธิกุล (รส) | ช่อง5 |
| 2550 | หัวใจศิลา | มินตา ธนาศรีกุล (มิน) | ช่อง5 |
| 2550 | บ้านเราจงเจริญ | น้ำอ้อย | ช่อง5 |
| 2551 | เงาอโศก | ลักขณา (รับเชิญ) | ช่อง5 |
| 2551 | สุดแดนหัวใจ | มิ่งขวัญ | ช่อง 3 |
| 2551 | หีบหลอนซ่อนวิญญาณ | สายไหม นิคมรัฐ (ใยไหม) | ช่อง 5 |
| 2551 | ความลับของ Superstar | ฟาง พิชญา (รับเชิญ) |  |
| 2552 | อาทิตย์ชิงดวง | แสงหล้า (ตอนสาว) (รับเชิญ) |  |
| 2552 | ฮีโร่ 1000 รัก | รุ้ง |  |
| 2553 | ดอกรักริมทาง | เจนจิรา |  |
| 2553 | มาลัยสามชาย | รุ้งระวี |  |
| 2554 | ค่าของคน | ณัฎฐา | ช่อง 7 |
| 2554 | บุหงาหน้าฝน | รสา | ช่อง 5 |
| 2555 | น้ำขึ้นให้รีบรัก | เปรียว | ช่อง 5 |
| 2555 | ลิขิตฟ้าชะตาดิน | เสี้ยวท้อ / ฟ้าใส | ช่อง 5 |
| 2556 | บ่วงวันวาร | น้อย (อดีต) / กนิษฐา (ปัจจุบัน) | ช่อง 5 |
| 2556 | สุดสายป่าน | ม.ร.ว.หญิงไขนภา พลาวุฒิ | ช่อง 5 |
| 2556 | ภาพอาถรรพณ์ | คุณย่าน้อย / คุณอ่อน | ช่อง 5 |
| 2556 | ยมบาลเจ้าขา ตอน สัตว์ประหลาด | แก้ว | ช่อง 7 |
| 2557 | น่ารัก | ลูกปู | ช่อง 5 |
| 2557 | อนิลทิตา | กระถิน | ช่อง 5 |
| 2558 | เล่ห์รตี | อิษยา สุทธกานต์ | ช่องวัน |
| 2558 | บัลลังก์เมฆ | นิสา (รับเชิญ) | ช่องวัน |
| 2559 | ขอโทษที่รักเธอ | พรพรรณ | ช่องวัน |
| 2559 | เสน่หาข้ามเส้น | ชัญญานุช มณีเกตุ (เตยหอม) | ช่องวัน |
| 2560 | เกมมายา | ฤดี เปรมธรรม (รับเชิญ) | ช่องวัน |
| 2560 | ใจลวง | เพชรพริ้ง สิริคุณานันท์ / เพชรพริ้ง อัครเดชโภคิน | ช่อง 8 |
| 2562 | วิญญาณพิศวง | สมร (รับเชิญ) | ช่อง 8 |
| 2565 | รักสุดท้ายยัยจอมเหวี่ยง | กัณทิมา | ช่องวัน 31 |
ผลงานการแสดง > ละครซิทคอม

ช่อง 3 - เรื่อง เป็นต่อ
ช่อง 9 - เรื่อง บ้านนี้มีรัก (รับบทเป็น แก้ว เพื่อนเก่าที่รักเคยแอบชอบ ปรากฏตัวในตอน Puppy Love)
ผลงานพิธีกร

พ.ศ. 2562 โฮกฮาก ทางช่อง YouTube:Hokhak คู่กับ เอเอ-พีรวัชร์ เหราบัตย์
รางวัล > รางวัลที่ได้รับ

มิสทีนไทยแลนด์ ปี 2003
| ก่อนหน้า |  | พิชญา เชาวลิต |  | ถัดไป |
| --- | --- | --- | --- | --- |
| ฑิฆัมพร ฤทธิ์ธาอภินันท์ |  | มิสทีนไทยแลนด์  (2546) |  | กาญจน์เกล้า ด้วยเศียรเกล้า |
แหล่งข้อมูลอื่น

พิชญา เชาวลิต ที่อินสตาแกรม
พระคณาจารย์จีนธรรมปัญญาจริยาภรณ์ (เย็นเชี้ยว)

| พระคณาจารย์จีนธรรมปัญญาจริยาภรณ์ (เย็นเชี้ยว) |
| --- | --- |
仁晁
ส่วนบุคคล
เกิด: สุทธิธรรม โพธิวิสุทธิธรรม พ.ศ. 2483 เขตยานนาวา กรุงเทพมหานคร
มรณภาพ: 25 ตุลาคม พ.ศ. 2558 (75 ปี) โรงพยาบาลกรุงเทพ
ศาสนา: ศาสนาพุทธ
บุพการี: ยุ่นฮะ แซ่เจียม (บิดา) ซิ้วเกียว แซ่ลี้ (มารดา)
นิกาย: มหายาน
สาย: คณะสงฆ์จีนนิกายแห่งประเทศไทย
ตำแหน่งชั้นสูง
ที่อยู่: วัดมังกรกมลาวาส กรุงเทพมหานคร
บรรพชา: พ.ศ. 2502 สำนักสงฆ์หลับฟ้า
อุปสมบท: พ.ศ. 2503 วัดโพธิ์เย็น จังหวัดกาญจนบุรี
ตำแหน่ง: อดีตรองเจ้าคณะใหญ่จีนนิกาย อดีตเจ้าอาวาสวัดมังกรกมลาวาส อดีตรักษาการเจ้าอาวาสวัดบรมราชากาญจนาภิเษกอนุสรณ์ อดีตรองประธานและเลขาธิการคณะกรรมการสงฆ์จีนนิกาย
พระคณาจารย์จีนธรรมปัญญาจริยาภรณ์ (เย็นเชี้ยว) (จีน: 仁晁) เป็นพระภิกษุนิกายมหายาน ชาวไทยเชื้อสายจีนกวางตุ้ง อดีตรองเจ้าคณะใหญ่คณะสงฆ์จีนนิกายแห่งประเทศไทย รองประธานคณะกรรมการสงฆ์จีนนิกาย อดีตเจ้าอาวาสวัดมังกรกมลาวาสรูปที่ 9 และอดีตรักษาการเจ้าอาวาสวัดบรมราชากาญจนาภิเษกอนุสรณ์
ประวัติ

พระคณาจารย์จีนธรรมปัญญาจริยาภรณ์ มีนามเดิมว่า สุทธิธรรม นามสกุลโพธิวิสุทธิธรรม เกิดในตระกูลแซ่เจียม เกิดเมื่อปี พ.ศ. 2483 มีภูมิลำเนาเดิมอยู่เขตยานนาวา กรุงเทพมหานคร บิดาท่านชื่อ นายยุ่นฮะ แซ่เจียม มารดาท่านชื่อ นางซิ้วเกียว แซ่ลี้ เชื้อชาติจีน (จีนแต้จิ๋ว) มณฑลกวางตุ้ง สัญชาติไทย
ท่านเจ้าคุณเมื่อครั้งเป็นเด็กชายสุทธิธรรมท่านได้ฟังธรรมจากพระมหาคณาจารย์จีนธรรมสมาธิวัตร (โพธิ์แจ้ง) ท่านเกิดศรัทธาปสาทะในเนกขัมมวิสัย จึงถวายตัวเป็นศิษย์ ต่อมาได้บรรพชาเมื่อ พ.ศ. 2502 ณ สำนักสงฆ์หลับฟ้า พระนคร และอุปสมบทเมื่อ พ.ศ. 2503 ณ วัดโพธิ์เย็น อำเภอท่ามะกา จังหวัดกาญจนบุรี โดยมีพระมหาคณาจารย์จีนธรรมสมาธิวัตร (โพธิ์แจ้ง) เป็นพระอุปัชฌาย์ มีหลวงจีนคณาณัติจีนพรต (เย็นบุญ) เป็นพระกรรมวาจาจารย์ และมีหลวงจีนธรรมรสจีนศาสน์ (ซิวแจ๋) เป็นพระอนุสาวนาจารย์ ได้รับฉายาทางธรรมว่า เย็นเชี้ยว
หลังจากท่านได้ก้าวสู่ร่มกาสาวพัสตร์แล้ว ได้ตั้งปณิธานมอบกายถวายชีวิตแด่พระพุทธศาสนา ตั้งใจบำเพ็ญสมณธรรม สำรวมอินทรีสังวร เคร่งครัดในศีลจารวัตรพระวินัย ศึกษาพระธรรมคำภีร์จนแตกฉาน เอาใจใส่ศาสนกิจของคณะสงฆ์ ปรนนิบัติรับใช้พระอุปัชฌาย์ ด้วยคุณธรรมอันเป็นสัทธิวิหาริกพึงกระทำ น้อมนำการประพฤติปฏิบัติจริยาวัตรที่งดงามตามที่พระอุปัชฌาย์สั่งสอนอย่างเคร่งครัด สืบทอดปณิธานแห่งบูรพาจารย์ มายึดถือปฏิบัติด้วยสัมมาทิฎฐิ สมดังมหาปณิธานที่ท่านได้ปรารภไว้ว่า
"ควรเอาพุทธจิตมาเป็นจิตของตน เอาปณิธานอันแน่วแน่ของครูบาอาจารย์ มาเป็นดังปณิธานของตน"
ตลอดชีวิตการครองสมณเพศ ท่านเจ้าคุณเป็นพระนักพัฒนาที่ให้ความสำคัญด้านการศึกษาของคณะสงฆ์จีนนิกาย โดยเป็นผู้ก่อตั้ง โรงเรียนมังกรกมลาวาสวิทยาลัย ซึ่งเป็นโรงเรียนพระปริยัติธรรม แผนกสามัญศึกษา แห่งแรกของคณะสงฆ์จีนนิกายในประเทศไทย และได้ประสานความร่วมมือกับ มหาวิทยาลัยราชภัฏสวนสุนันทา เปิดการเรียนการสอนสาขาภาษาจีน ในคณะศิลปศาสตรบัณฑิต เพื่อให้พระภิกษุ สามเณร ได้ศึกษาต่อในระดับอุดมศึกษา และสนับสนุนทุนการศึกษาอย่างสม่ำเสมอ รวมทั้งบริจาคเงินแก่องค์กรและหน่วยงานต่าง ๆ เพื่อช่วยเหลืองานสาธารณะกุศล ที่สำคัญยังเป็นผู้ก่อตั้งวัดบรมราชากาญจนาภิเษกอนุสรณ์ฯ หรือวัดเล่งเน่ยยี่ 2 เพื่อเป็นพุทธสถานให้สาธุชนได้ปฏิบัติธรรม และเป็นโรงเรียนพระปริยัติธรรม ไทย-จีน ทั้งนี้ก่อนมรณภาพท่านได้ริเริ่มโครงการก่อสร้างสถาบันอุดมศึกษาระดับนานาชาติ ของคณะสงฆ์จีนนิกาย ที่เน้นสอนภาษาจีน ณ วัดบรมราชากาญจนาภิเษกอนุสรณ์ฯ